Forløb om symboler

Uglegårdsskolen, 2. klasse, kristendomskundskab, forløb om symboler

Udvikling af forløbet: fagfagligt/fagdidaktisk udgangspunkt. Hvad ville være interessant og relevant (bl.a. i forhold til fælles mål og årsplan) at arbejde med -> forløb om symboler. Hvordan kan man integrere IT på en måde som giver nye muligheder i undervisningen og udvikler det 21. århundredes kompetencer -> tage billeder på ekskursioner og bruge billederne i elevprodukter.

**Spørgsmål:** Er I enige og vil I tilføje noget?

Innovativ undervisning med IT i forløb om symboler i 2. klasse

Faglige mål:

* Symboldannelse og genkendelse
* Arbejde med symboler som spørgsmål og kategorier, der lægger op til elevernes egne tolkninger af symboler på baggrund af egne erfaringer. Symbolerne fungerer som ”tolkningsrum”. Kan understøtte eksistentiel dannelse i faget.
* Symbolanalyse. Kendskab til kristendom og islam og forskelle og ligheder. F.eks. i forhold til profeter, hellige skrifter, hellige rum, oprindelseslande/områder, historie mm.

**Kommentar:** se spørgsmål til Forenklede Fælles Mål nedenfor.

IT-materialer:

* IPads
* Digitale kameraer
* Softwareprogrammer som *Photostory* og *Den talende bog*.

Ekskursioner og aktiviteter:

* Besøg i en lokal kirke og moské
* Gruppearbejde med indtaling, skriftligt arbejde, fortælling mm. gennem brug af Photostory og Den talende bog samt aktivitetsark, højtlæsning mm.
* Udstillingsøvelse?
* I forløb på et ældre klassetrin eventuelt besøg i Marmorkirken (fokus på kuppel og rundt kirkerum), den russisk-ortodokse kirke (fokus på ikoner) og den katolske domkirke (fokus på Maria-symboler) i Bredgade i København med mindre elevgruppe. Giver mulighed for satellit-base-kommunikation eksempelvis via synkrone teknologier.

**Spørgsmål:** Hvordan har I nærmere organiseret forløbet? Vil I skrive bare lidt flere stikord til aktiviteterne i forløbet? Hvor mange uger har forløbet effektivt strukket sig over?

Udfordringer:

* Ekstra tidsforbrug til at checke, rekvirere, downloade og introducere IT for og med eleverne
* Rammerne: det er svært at lave eksempelvis indtalinger, når eleverne er for små til at blive sendt ud i grupper, hvilket på samme tid er nødvendigt for at undgå støj på lydoptagelser
* At balancere undervisningen mellem de forskellige faglige områder, f.eks. religionsforståelse, etiske dilemmaer og kendskab til symboldannelse (konkrete symboler fra udvalgte religioner, symboler som sådan, komparativt, historisk udvikling)

**Spørgsmål:** Har I mere at tilføje?

Forenklede Fælles Mål:

Se kompetenceområdet fra Livsfilosofi og etik

Se kompetenceområdet Kristendom (-> kristne udtryk)

Se IT og medier (udvikling og brug af digitale kompetencer) i læseplan for faget kristendomskundskab

**Spørgsmål:** Hvilke videns-, færdigheds- og kompetencemål vil I fremhæve fra Forenklede Fælles Mål for kristendomskundskab? Altså hvilken viden om symboler (religion mv.), hvilke færdigheder i arbejdet med symboler, hvilke kompetencer vil I fremhæve? Hvilke overordnede dannelsesmål har I eventuelt med forløbet (f.eks. inspireret af folkeskolens formål)?

IT-understøttede færdigheder:

* Tage billeder på digitale kameraer
* Overføre til og redigere billede og tekst i udvalgte programmer

**Spørgsmål:** Mere her?

Det 21. århundredes kompetencer:

* At kunne bruge IT som et læringsunderstøttende redskab
* Vidensopbygning
* Samarbejde
* Selvregulering
* Evaluering af egen læring
* Kommunikativ kompetence
* At kunne arbejde problemorienteret
* Global bevidsthed

**Spørgsmål:** hvilke af disse har I haft fokus på i forløbet? Hænger sammen med næste kategori.

Innovativ undervisning med it:

* Høj grad af elevaktivitet med fagligt sigte
* Problembaseret
* Kollaborativ
* Inddrager elevernes kommunikative kompetencer
* Kobler til verden uden for skolen

**Spørgsmål:** Hvilke af disse it-understøttede læreprocesser har I arbejdet med i undervisningen og hvordan?

Redskabsperspektivet: iPads, digitale kameraer og udvalgte programmer. Billeder on location kobler til autentisk miljø. Class sourcing (distribueret læring - produktion af mange forskellige data).

Tekst/medieperspektivet: elevgenerering af nyt indhold (billeder taget af symboler i kirke og moské og anvendt i udvalgte programmer)

Literacyperspektivet: ikke i fokus i forløbet

**Spørgsmål:** Er I enige i ovenstående og vil I tilføje noget?

Brug af redskaber:

Analysemodeller: SAMR-modellen og model for læringsmål: koble faglige (viden, færdigheder og kompetencer), IKT (redskab, tekst og literacy) og almene (samarbejde, selvstyring og evaluering af egen læring) mål.

Refleksionsmøder i aktionslæringsforløb:

Observationsdata: elevproduktioner, observationsskema.

Problem/udfordring -> interventioner/eksperimenter/didaktisk design -> observationer -> didaktiske samtaler -> didaktiske forslag/didaktisk teori

Refleksionsnoter fra første møde:

Sara og Camilla har ved tidligere observationer registreret, at eleverne til tider går i stå i mødet med udfordringer af teknisk karakter (logge på computer, gennem dokumenter osv.) eller ved manglende information om stoffet de arbejder med (hvad er Mekka?, hvad er en talerstol?, hvad er ramadan? osv.).

Mål for faglig udvikling i efterfølgende observationer:

At øge elevernes handlemuligheder, når de møder barrierer at teknisk og vidensmæssig karakter.

Centrale kompetencer:

* Vidensopbygning (at kunne finde og tilegne sig ny viden)
* Samarbejde (at kunne tage ansvar for både eget og andres arbejde i en gruppe)

Forudsætninger:

* Selvregulering (at kunne motivere sig selv og gennemføre en opgave)
* At kunne arbejde problemorienteret

Nye mål:

* Det skal være enkelt at spørge en kammerat, og der skal være øget samarbejde om teksten i bøgerne, selv om det er et individuelt projekt
* Det skal være nemt at finde faglig inspiration og viden, om det eleven er i gang med

Ny intervention:

* Eleverne skal arbejde sammen to-og-to om den ene elevs bog. De arbejder med én bog i én lektion. Hæmmer eller fremmer det muligheden for samarbejde og aktivitet (handlemuligheder) i mødet med elevernes faglige udfordringer/barrierer?
* Der skal være flere fagbøger og eleverne skal have øget opmærksomhed på og mulighed for videnstilegnelse herigennem.

Diskussion til mødet:

* Eleverne arbejdede sammen to-og-to om den ene elevs bog. Hæmmer eller fremmer det muligheden for samarbejde og aktivitet (handlemuligheder) i mødet med elevernes faglige udfordringer/barrierer?
* Skabte det øget opmærksomhed på og mulighed for videnstilegnelse, at Sara valgte at vise opslag om islam fra religionsfaget.dk på smartboard (fandt opslag frem i starten af lektionen, så eleverne kunne kigge op og orientere sig, når de havde brug for det, mens de sad og arbejdede ved deres computer)?
* Hvad tabes eventuelt, når eleverne ikke arbejder individuelt?
* Bruger eleverne hinandens kompetencer og færdigheder i samarbejdet om den ene elevs bog?
* Bliver nogle elever passive i samarbejdet, og hvad kan man gøre ved det?
* Hvordan kan man fastholde elevernes opmærksomhed om opgaven i hele lektionen?

**Spørgsmål:** Har I mere at tilføje til vores diskussioner/refleksioner til mødet?

Gevinster ved brug af IT i undervisningen i form af, at eleverne har taget billeder on location og brugt dem efterfølgende i udvalgte programmer:

* Øget ejerskab
* Se symbolerne i en virkelig kontekst

**Spørgsmål:** Hvad kan tilføjes?